Такім чынам, на працягу трох дзён удзельнікі з усёй Беларусі разглядалі і вывучалі найбольш важныя аспекты правоў бежанцаў у кантэксце міжнароднага права, вывучалі асноўныя прынцыпы абароны падмандатных асоб УВКБ ААН, разбіраліся ў пытаннях нацыянальнай сістэмы прытулку Рэспублікі Беларусь. Для замацавання атрыманых ведаў на практыцы студэнтам было прапанавана паўдзельнічаць у ролевай гульні Moot Court. Moot Court (вучэбны судовы разбор) — гэта мадэляванне судовага пасяджэння, для выступлення ў якім студэнты загадзя рыхтуюць пісьмовыя работы — мемарандумы — ад імя абодвух бакоў, як істца, так і адказчыка (радзей — пракурора і абвінавачванага), і ў далейшым прэзентуюць свае пазіцыі падчас вусных раўндаў-дэбатаў.